钦定古今图书集成/明伦汇编/氏族典/第289卷 > 《廖用贤尚友录》 > 唐羌
## 钦定古今图书集成/明伦汇编/氏族典/第289卷 > 《廖用贤尚友录》 > 唐羌

按《后汉书和帝本纪》，“旧南海献龙眼、荔支，十里一置，
五里一候，奔腾阻险，死者继路。临武长汝南唐羌上
书陈状，帝下诏，由是遂省焉。”〈注〉《谢承书》曰：唐羌字伯
游。辟公府，补临武长。县接交州，旧献龙眼、荔支，驿马
昼夜传送，顿仆死亡不绝。道经临武，羌上书谏，帝从
之。章报。羌即弃官还家，不应征召。著《唐子》三十馀篇。